สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,542.26 จุด เพิ่มขึ้น 23.57 จุด มูลค่าซื้อขาย 76,292 ล้านบาท ปรับขึ้นสูงสุดรอบกว่า 1 ปี ขานรับผลประชามติร่างรัฐธรรมนูญและนักลงทุนต่างชาติซื้อสุทธิ 6,887 ล้านบาทวันนี้ดัชนีหุ้นไทยมีลุ้นปรับขึ้นพร้อมแรงขายทำกำไรออกมาเช่นกันกรอบแนวรับ 1,530 จุด แนวต้าน 1,550 จุด...
9 ส.ค. 2559

ดัชนีหุ้นไทยปิดตลาด 1,542.26 จุด เพิ่มขึ้น 23.57 จุด มูลค่าซื้อขาย 76,292 ล้านบาท ปรับขึ้นสูงสุดรอบกว่า 1 ปี ขานรับผลประชามติร่างรัฐธรรมนูญและนักลงทุนต่างชาติซื้อสุทธิ 6,887 ล้านบาทวันนี้ดัชนีหุ้นไทยมีลุ้นปรับขึ้นพร้อมแรงขายทำกำไรออกมาเช่นกันกรอบแนวรับ 1,530 จุด แนวต้าน 1,550 จุด…
*…TOPที่มี “อธิคม เติบศิริ” นั่งซีอีโอใหญ่ผลงานดีเยี่ยมงบไตรมาส 2/59 โชว์กำไร 7,752 ล้านบาท หักปากกานักวิเคราะห์ที่ต่างประเมินไว้ 7,000 ล้านบาท ทำให้มองถึงราคาเป้าหมาย 80 บาทกันเลยทีเดียว…
*…EGCO เป็นอีกตัวที่กำไรโดดเด่นตัวเลขไตรมาส 2/59 ออกมาเกิน 2,000 ล้านบาท เรียกว่าเติบโตสม่ำเสมอจริงๆ แต่ข้อเสียของหุ้นตัวนี้คือ“หุ้นดีแต่มีสภาพคล่องต่ำ”ไปซะหน่อย..จึงเหมาะกับการลงทุนระยะกลาง-ยาวอย่างยิ่ง…
*…BSBM เจอปัญหา“เหล็กกดทับ”มานานไตรมาส 2/59 พลิกกำไร 134 ล้านบาท ทำให้BSBM เป็นที่น่าจับตาของบรรดานักเก็งกำไร ด้วยเป็นหุ้นสภาพคล่องสูง เข้าออกคล่องตัว แน่นอนพลิกกำไรครั้งนี้ ทำให้ P/E ลดลงได้มากจากปัจจุบันเฉลี่ยอยู่ที่ 58 เท่าที่สำคัญราคาตอนนี้ต่ำกว่าบุ๊คแวลูซะด้วย…*…TRUE วิ่งขานรับกระแส“โปเกมอน โก”ที่กำลังฟีเวอร์กันสุดๆ หลังเปิดมาเพียง 3 วัน ตรงนี้เองทำให้ TRUE ในฐานะเจ้าของลิขสิทธิ์ สามารถสร้างรายได้จาก data เพิ่มขึ้นอย่างมีนัยสำคัญทีเดียว…
*…GOLD ผืนดินทองคำของ“เจริญ สิริวัฒนภักดี”ไตรมาส 2/59 กำไร 359 ล้านบาท เพิ่มขึ้น 3 เท่าตัว จากไตรมาสเดียวกันปีก่อน ทำให้ต้องจับตาราคาหุ้นGOLD จะเกิดอาการ“ไล่ราคา”อย่างแน่นอน…
*…LIT เริ่มมีแรงเก็งกำไรเข้ามาอีกครั้ง หลังฝ่าแนวต้าน 11.50 บาท หุ้นตัวนี้“สมพล เอกธีรจิตต์”ให้ความมั่นอกมั่นใจว่างบไตรมาส 3/59 ออกมาสดใส ต้อนรับสู่ช่วง High season ของธุรกิจ กระตุ้นสินเชื่อ-รายได้-กำไร ปีนี้เติบโตไม่ต่ำ 30% และจาก P/E 30 เท่า หุ้นตัวนี้จึงเล่นเก็งกำไรได้สบายๆไม่ต้องห่วงติดคุก Cash Balance แล้ว…
*…TFG หลังมือดี“เชิดศักดิ์ กู้เกียรตินันท์”เข้ามาทำให้หุ้น TFG มีสีสันอย่างชัดเจน แต่ที่น่าจับตาคือผลประกอบการที่ว่ากันว่าจะมีกำไรโดดเด่น หลังมีการปรับโครงสร้างต้นทุนและสร้างมูลค่าเพิ่มให้กับสินค้าต่างๆ ทำให้หุ้น TFG มีมูลค่าเพิ่มขึ้นตามไปด้วย.…
*…PTTน่าจับตา“ธุรกิจนอนออยล์”ที่เห็นการขยายตัวอย่างชัดเจน ล่าสุดเพิ่งเซ็นสัญญาโครงการความร่วมมือพัฒนาและบริหารจัดการกิจกรรมเชิงพาณิชย์สนามบินนานาชาติอุดรธานี โดยปตท.เป็นผู้บริหารพื้นที่ดังกล่าวและเริ่มให้บริการได้ต้นปี 2560 งานนี้“อรรถพล ฤกษ์พิบูลย์”รองเอ็มดีใหญ่ ส่งสัญาณชัดว่าจะได้เห็น“คาเฟ่ อเมซอน”และ “Texas Chicken”อยู่ในสนามบินอุดรธานีแน่นอน...
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา09.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 09.30-11.00 น.  ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดย สุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น